BFIT กำไรกระฉูด
และแล้วผลการดำเนินงานประจำปี 2560 ของ บริษัทเงินทุน ศรีสวัสดิ์ จำกัด (มหาชน) หรือ BFIT มีการประกาศออกมาอย่างเป็นทางการ พบว่าเติบโตอย่างกระฉูด
28 ม.ค. 2561

คุณค่าบริษัท
และแล้วผลการดำเนินงานประจำปี 2560 ของ บริษัทเงินทุน ศรีสวัสดิ์ จำกัด (มหาชน) หรือ BFIT มีการประกาศออกมาอย่างเป็นทางการ พบว่าเติบโตอย่างกระฉูด
การรายงานผลการดำเนินงานงบปี สิ้นสุดวันที่ 31 ธันวาคม 2560 บริษัทมีรายได้รวมขยับขึ้นมาอยู่ที่ 744.12 ล้านบาท จากงวดเดียวกันของปีก่อน 238.77 ล้านบาท ส่งผลให้บริษัทมีกำไรขยับขึ้นมาอยู่ที่ 233.38 ล้านบาท หรือ 1.11 บาทต่อหุ้น จากงวดเดียวกันของปีก่อน 128.66 ล้านบาท หรือ 0.61 บาทต่อหุ้น
ผลการเติบโตมาจาก (1) การเพิ่มขึ้นของรายได้ดอกเบี้ยสุทธิจำนวน 320.62 ล้านบาท โดยเป็นการเพิ่มขึ้นของรายได้ดอกเบี้ยจำนวน 368.86 ล้านบาท ในขณะที่มีการเพิ่มขึ้นของค่าใช้จ่ายดอกเบี้ยจำนวน 48.24 ล้านบาท
(2) การเพิ่มขึ้นของรายได้ค่าธรรมเนียมและบริการจำนวน 4.66 ล้านบาท (3) การเพิ่มขึ้นของกำไรสุทธิจากการขายเงินลงทุนในตราสารหนี้ ตราสารทุนและหน่วยลงทุนในความต้องการของตลาดจำนวน 174.35 ล้านบาท
(4) การเพิ่มขึ้นของรายได้จากการดำเนินงานอื่นๆ จำนวน 5.72 ล้านบาท โดยเป็นการเพิ่มขึ้นของรายได้เงินปันผลจำนวน 17.47 ล้านบาท การลดลงของกำไรจากการขายทรัพย์สินรอการขายจำนวน 15.22 ล้านบาท การลดลงของหนี้สูญได้รับคืนจำนวน 1.96 ล้านบาท และการเพิ่มขึ้น ของรายได้อื่นจำนวน 5.43 ล้านบาท
ถือว่าเป็นเรื่องที่ไม่แปลกที่ทางด้าน บริษัทเงินทุน ศรีสวัสดิ์ จำกัด (มหาชน) หรือ BFIT คงความสามารถในการทำกำไรอย่างแจ่มแจ๋ว เป็นเพราะบริษัทยังคงดำเนินธุรกิจโดยยึดแนวนโยบายของธนาคารแห่งประเทศไทย และหลีกเลี่ยงธุรกิจอันมีความเสี่ยง
ที่สำคัญบริษัทจะดูแลลูกค้าที่เป็นสินเชื่อธุรกิจ หรือลูกค้าบุคคลรายใหญ่ให้ยังคงสภาพเป็นลูกหนี้ที่ดีต่อไปและเน้นการขยายตัวไปในส่วนของสินเชื่อส่วนบุคคลที่ให้แก่พนักงานของบริษัทต่างๆ ที่ผู้กู้เป็นสมาชิกกองทุนสำรองเลี้ยงชีพของบริษัทนั้นๆ     
โดยผู้กู้ประเภทนี้จะทำงานที่มีรายได้ประจำ และต้องทำงานมาเป็นระยะเวลาหนึ่งกับบริษัทต่างๆ ที่มีฐานะการเงินที่น่าเชื่อถือ มีผลประกอบการที่ดีพอสมควร หรือเป็นกิจการในเครือหรือกลุ่มธุรกิจในตลาดหลักทรัพย์ฯ เนื่องจากบริษัทเชื่อว่าธุรกิจในส่วนนี้ยังคงมีศักยภาพในการเติบโตต่อไป และบริษัทสามารถบริหารจัดการได้ค่อนข้างเป็นที่น่าพอใจ นอกจากนี้บริษัทยังจะพิจารณานำเทคโนโลยีมาใช้ในด้าน R&amp;D เพื่อจัดหาผลิตภัณฑ์สินเชื่อประเภทใหม่ๆ ให้เหมาะสม ตรงกับความต้องการของลูกค้าให้มากขึ้น
BFIT ถือว่าเป็นอีกบริษัทที่ทำธุรกิจเงินทุนจะโตต่อไปในอนาคต
…
ผู้ถือหุ้นรายใหญ่
รายชื่อกรรมการ